Тоня Трайкова
Жена, старица и дете…

chitanka.info

Жена, старица и дете

в мен поотделно съществуват,

но често се размесват те,

готови за една милувка.

Детето винаги в почуда

света спокойно съзерцава,

жената иска малко лудост,

старицата е величава.

Преситена и уморена,

тя всичко знае и разбира,

в ръцете си държи вретено,

наприда нишката неспирно,

със сключени уста сурово

проклина или благославя.

Не би започнала отново

и два живота да й дават.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.